stanford-oval/wikipedia huggingface dataset:
צבא הישע
היסטוריה

צבא הישע הוקם כ"מיסיון הנוצרי" בלונדון, בריטניה ב-5 ביולי 1865 על ידי ויליאם בות', שבאותן שנים היה פעיל מתודיסטי והיה חלק של התחיות נוצרית. בשנת 1878 שונה שם הארגון לצבא הישע על מנת להתאים לסגנון ולמראה המעין צבאי של הארגון. ב־10 במרץ 1880 הרחיב צבא הישע את פעילותו גם אל מחוץ לגבולות בריטניה כשפעילים של צבא הישע הגיעו לארצות הברית והחלו פועלים שם.
הנזקקים הראשונים שזכו לטיפול מצבא הישע היו אלכוהוליסטים, מכורים לסמים, זונות ושאר "דחויי חברה" שהכנסייה באותה עת סירבה לטפל בהם. עבור חסרי בית הארגון הפעיל את בית ארון מתים. צבא הישע פועל לפי עקרונות המוסר הנוצרי (לפי פרשנותו) אולם לא עוסק בעבודה מיסיונרית.
צבא הישע גדל אינטנסיבית באותה תקופה, אולם פעילותו לא נראתה בעין יפה בעיני כל. נרשמו אפילו מקרים של בריונים שנשכרו לצורך הפרעה לישיבות והתכנסויות צבא הישע. מתנגדי צבא הישע אף התאגדו תחת השם "צבא השלד". הפרות הסדר כנגד צבא הישע התבטאו בעיקר בהשלכת אבנים, עכברושים וזפת על כינוסי חברי צבא הישע ותקיפה פיזית של חברי צבא הישע.
מרי אבג'רופולוס

| --- | --- |

 לידה:  17 ביוני 1986 (בת 38) ת'אנדר ביי, אונטריו, קנדה קנדה
 מדינה:  קנדה 
 תקופת הפעילות:  מ-2009
 מקום לימודים:  אוניברסיטת לייקהד 
 בן או בת זוג:  טיילור לאוטנר (2013–2015) 
 פרופיל ב-IMDb
 
מרי אבג'רופולוס (באנגלית: Marie Avgeropoulos; ביוונית: Μαρί Αυγεροπούλου; נולדה ב-17 ביוני 1986) היא שחקנית ודוגמנית קנדית. היא מוכרת בעיקר בתפקידה כאוקטביה בלייק בסדרת הטלוויזיה "100" ברשת The CW.
ביוגרפיה

מרי נולדה בת'אנדר ביי, באונטריו שבקנדה להורים ממוצא יווני. בילדותה הייתה רוב זמנה מחוץ לבית ועסקה בדיג, ציד ומחנאות. ניגנה בתופים מגיל 16. אחרי שלמדה שנתיים עיתונות בעיר הולדתה, עברה לאירופה. מספר חודשים לאחר מכן, חזרה לקנדה והתיישבה בוונקובר.
בגיל 20 עברה ניתוח להסרת גידול גדול מהחזה ומהגרון, כאשר מיתרי הקול שלה הוסרו והוחזרו בחזרה.
קריירה

אחד מחבריה הזמין אותה לאודישן כמתופפת בוונקובר וסוכן שהבחין בכישרונה והזמין אותה להופיע במספר פרסומות. הבמאי כריס קולומבוס ליהק אותה לסרט "אני אוהב אותך, בת' קופר", שהיה הסרט הראשון ששיחקה בו. הופעתה בסרט פתחה בפניה הזדמנויות למשחק בסרטים נוספים ובסדרות טלוויזיה.
בשנת 2010 לוהקה לתפקיד קים רודס בסרט "דחף להרוג". בשנת 2011 השתתפה בסרט "50/50" שהיה מועמד לפרס גלובוס הזהב.
בתחילת שנת 2013 הופיעה בסדרה "קאלט" בתפקיד משני שהיה התפקיד הטלוויזיוני הראשון שלה. הסדרה בוטלה לאחר 13 פרקים בעקבות רייטינג נמוך.
בשנת 2015 שיחקה בתפקיד ראשי בסרט הפשע "עוקבים" ושיחקה בסרט המתח "מבודדים".
בשנים 2014-2020 גילמה את אוקטביה בלייק, אחת מהדמויות הראשיות בסדרת הטלוויזיה "100" ברשת The CW.
חיים אישיים

מתגוררת בלוס אנג'לס, קליפורניה.
בשנים 2015-2013 הייתה במערכת יחסים עם השחקן האמריקאי טיילור לאוטנר.
באוגוסט 2018, אבג'רופולוס הייתה תחת השפעת תרופות חדשות מעורבות באלכוהול, והואשמה על ידי פרקליטות מחוז לוס אנג'לס בהכאת בן זוגה בשעת נסיעה בכביש המהיר ונטורה (Ventura Freeway). בן זוגה של אבג'רופולוס דרש לבטל את האישומים והצהיר כי אבג'רופולוס לא מהווה איום. התיק בוטל רשמית עם כל האישומים בעקבות האבחנה "תגובה שלילית לתרופות שגרמה להתפרצות" ולא כוונה לפגוע מצידה של אבג'רופולוס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | אני אוהב אותך, בת' קופר | ואלי וולי |  |
| 2010 | פרסי ג'קסון וגנב הברק | ילדת אפרודיטה |  |
| 2010 | דחף להרוג | קים רודס |  |
| 2011 | 50/50 | אליסון |  |
| 2015 | עוקבים | ניקי |  |
| 2015 | Numb | שריל |  |
| 2015 | מבודדים | נינה |  |
| 2016 | A Remarkable Life | צ'לסי |  |
| 2016 | Dead Rising: Endgame | סנדרה לואו |  |
| 2019 | וונדר וומן: השושלת ממשיכה | ברבור הכסף | דיבוב |
| 2020 | ג'ו ג'יטסו | מירה |  |
| 2023 | מלכודת למתנקשים | אשה קהאנה |  |
| 2024 | The Painter | נעמי פיאצקי |  |
| 2025 | Queen of the Ring | אלווירה סנודגראס |  |
| TBA | Butterfly in the Typewriter | ג'ין אן ג'ולט |  |
| TBA | Super Dicks | לין |  |
| TBA | Get Sideways | אטלס |  |
| TBA | Pray for Me: Key to Freedom | אייזקל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | על טבעי | טיילור | פרק: "After School Special" |
| 2009 | האי של הרפר | סטייסי | פרק: "Bang" |
| 2009 | The Guard | ג'נט | פרק: "Body Parts" |
| 2009 | מלחמת בנות הקולג' | מייסי | סרט טלוויזיה של Lifetime |
| 2010 | היחידה | שרה | פרק: "Speed" |
| 2010 | פרינג' | לאה / מלצרית | 2 פרקים |
| 2010 | Smoke Screen | סוזי | סרט טלוויזיה |
| 2010 | מטרה אנושית | ג'יימי הארטלוף | פרק: "The Other Side of the Mall" |
| 2011 | אאוריקה | בוני | פרק: "Reprise" |
| 2011 | Hiccups | טרי | פרק: "Sexual Healing" |
| 2012 | Fugitive at 17 | הולי המילטון | סרט טלוויזיה של Lifetime |
| 2012 | Walking the Halls | אמבר | סרט טלוויזיה של Lifetime |
| 2012 | הלוזרים | סמנת'ה | 4 פרקים |
| 2013 | 90210 | קייסי מק'קוי | פרק: "The Empire State Strikes Back" |
| 2013 | קאלט | קירסטי נלסון | 10 פרקים |
| 2020–2014 | המאה | אוקטביה בלייק | תפקיד ראשי (7 עונות); 100 פרקים |
הערות שוליים

1 2  Marie Avgeropoulos Net Worth, TheRichest
| --- | --- |
בקרת זהויות :  BNE: XX5582889  BnF: cb16991142v (data)  GND: 109158821X  ISNI: 0000 0004 5421 2834  LCCN: no2016095907  NLK: KAC2020N7829  NTA: 430302282  SUDOC: 249084368  VIAF: 132144647641082309404   WorldCat (עם VIAF): 132144647641082309404
ד"ש מבסטר

| --- | --- |

לוגו הסדרה
 סוגה:  אנימציה, קומדיה, ילדים
 יוצרים:  מארק בראון
 כותבים:  סטפני סימפסון
 בימוי:  מארק בראון
 מדבבים:  דניאל ברוצ'ו (Buster Baxter) 
 מדבבים בעברית:  אור אזולאי, דבי בסרגליק.
 ארץ מקור:  ארצות הברית ארצות הברית
 שפות:  אנגלית
 מספר עונות:  4
 מספר פרקים:  55
 תוכנית מקור:  ארתור
 הפקה
 מפיק:  טולון בראון, לסלי טיילור
 מפיקים בפועל:  מארק בראון
 חברת הפקה:  Marc Brown Studios Cookie Jar Entertainment
 הפצה:  PBS 
 עורכים:  ז'אן דונואיה
 אורך פרק:  22 דקות
 שידור
 רשת שידור:  PBS Kids
 רשת שידור בישראל:  ערוץ לוגי
 תקופת שידור מקורית:  11 באוקטובר 2004 – 24 בפברואר 2012
 תקופת שידור בישראל:  2008 – 2012
 קישורים חיצוניים
 דף התוכנית ב-IMDb
 
ד"ש מבסטר (באנגלית: Postcards from Buster. בתרגום חופשי "גלויות מבסטר") היא סדרת אנימציה ולייב אקשן לילדים המשודרת בערוץ PBS Kids, ספין אוף לסדרה "ארתור". בישראל שודרה הסדרה בערוץ לוגי בין 2008-2012.
הפיילוט של הסדרה שודר במסגרת אחד הפרקים של "ארתור" ששודר בארץ תחת השם "גלויות מבסטר", המראה של בו בסטר, אביו של בסטר היה יותר מבוגר בפרק, לעומת המראה שלו בסדרה שהיה יותר צעיר.
עלילה

הוריו של בסטר גרושים, ובסדרה זו הוא מטייל עם אביו ברחבי העולם. בפרק סיום העונה של הסדרה "ארתור", בעונה שלפני שידור "ד"ש מבסטר", מספר בסטר לחבריו על כוונתו לצאת למסע, וארתור מנסה לשכנע אותו שלא לנסוע. בסטר ואביו מוצגים באנימציה והעולם, כפי שנקלט בעדשת המצלמה של בסטר, הוא לייב אקשן. כמו כן ישנה להקה ששכרה את בו להטיסם לכל מיני מדינות בארצות הברית, אותה להקה הוזכרה בפיילוט.
מחלוקת

בינואר 2005, מרגרט ספלינגס, מזכירת החינוך של ארצות הברית, מתחה ביקורת חריפה על פרק 33 של הסדרה ששודר באותו החודש. הפרק כלל ביקור בורמונט, שהיא מן המדינות הראשונות שהתירו נישואים חד-מיניים, ובסטר נפגש במהלכו עם ילדיהן של זוג לסביות. כמו כל פרקי הסדרה, הפרק לא כלל תוכן מיני כלשהו, והמילים "לסבית" או "הומוסקסואל" לא נאמרו בו. מזכירת החינוך דרשה מ-PBS להחזיר את המימון הפדרלי ששימש להפקת הפרק, בטענה ש"הורים רבים אינם רוצים שילדים יהיו חשופים לנושא הנראה בפרק". PBS החליטו שלא להפיץ את הפרק, אך כמה תחנות שידרו אותו. זמן קצר לאחר המחלוקת הודיעה מנכ"ל PBS כי תעזוב את תפקידה עם סיום החוזה שלה ב-2006. מאוחר יותר נכתב על המחלוקת מחזה בשם "דאסטי והעולם הגדול והרע".
ראו גם

ארתור
הערות שוליים

↑  מאמר חדשות באנגלית על המחלוקת (הקישור אינו פעיל, 2.03.2018)
ג'וזף ארל

ג'וזף היינסוורת' ארל (באנגלית: Joseph Haynsworth Earle‏; 30 באפריל 1847 – 20 במאי 1897) היה חבר הסנאט של ארצות הברית מקרוליינה הדרומית.
ביוגרפיה

ארל נולד ב-30 באפריל 1847 בגרינוויל, קרוליינה הדרומית, ולמד בבתי ספר פרטיים בסאמטר. הוא היה צוער שנה ראשונה באקדמיה הצבאית של קרוליינה הדרומית (כיום המצודה) עם פרוץ מלחמת האזרחים האמריקנית, והתגייס לצבא הקונפדרציה. ג'וזף התגייס לסוללת צ'ארלס, שבסיום המלחמה הייתה חלק מיחידת הארטילריה של קמפר, לאחר שהגיע לדרגת סמל. הוא סיים את לימודיו באוניברסיטת פורמן (גרינוויל) ב-1867, לימד בבית הספר במשך שנתיים, למד משפטים, התקבל ללשכת עורכי הדין ב-1870 והחל לעסוק במקצוע באנדרסון. הוא חזר לסאמטר ב-1875 והמשיך לעסוק במשפטים; הוא התעניין גם בעסקי עצים ובעיסוקים חקלאיים.
ארל כיהן כחבר בבית הנבחרים של קרוליינה הדרומית בין השנים 1878 ל-1882, וכחבר בסנאט של קרוליינה הדרומית בין השנים 1882 ל-1886. הוא היה התובע הכללי של קרוליינה הדרומית בין השנים 1886 ל-1890, דחה את המועמדות לתפקיד המושל, והתמודד ללא הצלחה לתפקיד התובע הכללי ב-1890. הוא חזר לגרינוויל ב-1892, ונבחר לשופט מחוזי ב-1894. הוא נבחר כדמוקרטי לסנאט האמריקני, וכיהן מ-4 במרץ 1897 ועד מותו בגרינוויל, קרוליינה הדרומית ב-20 במאי 1897.
מורשת

ג'וזף ארל היה נינו של אליאס ארל, בן דודו של ג'ון לורנס מאנינג אירבי, ואחיינו של ויליאם לוונדס יאנסי, כולם היו חברי הקונגרס האמריקאי (ינסי גם כיהן כחבר קונגרס הקונפדרציה).
מקום הולדתו, בית העיר ארל, התווסף למרשם הלאומי של מקומות היסטוריים בשנת 1969.
קלי ברגלנד

| --- | --- |

 לידה:  9 בפברואר 1996 (בת 29) מורפארק (אנ'), קליפורניה, ארצות הברית 
 מדינה:  ארצות הברית 
 תקופת הפעילות:  מ-2006
 מקום לימודים:  Moorpark High School 
 פרופיל ב-IMDb
 
קלי ברגלנד (באנגלית : Kelli Berglund; נולדה ב-9 בפברואר 1996) היא שחקנית אמריקאית. היא ידועה מגילומה של ברי דבנפורט בסדרה "מעבדה לכוחות על" (2012–2016) של דיסני XD ומהספין-אוף שלה "מעבדה לכוחות על: יחידת עילית" (2016). בהמשך, היא כיכבה בתור קריסטל טיילר בסדרת הדרמה "Heels" ‏(2021–2023) מבית רשת Starz.
ביוגרפיה

ברגלנד נולדה וגדלה במורפארק (אנ'), קליפורניה, שם היא ממשיכה לגור עם הוריה, מארק ברגלנד ומישל בלנדי, ואחותה הצעירה, קירה (ילידת 2002). היא בוגרת תוכנית הלימודים העצמאיים של תיכון מורפארק. בזמנה הפנוי היא אוהבת לשחות ולצלם.
קריירה

ברגלנד החלה את הקריירה שלה בגיל צעיר בסדרה לילדים "היפ הופ הארי" ששודרה בערוץ TLC. היא הופיעה בכמה תוכניות בטלוויזיה בהן "האם אתה חכם מתלמיד כיתה ה?", ו-"המפיק הבא של אמריקה". ברגלנד הופיעה גם בסרט הקצר, "ביי ביי בנג'מין". ברגלנד דגמנה בקמפיינים פרסומיים עבור חברות רבות בהן אולד נייבי, יונדאי, בראץ, מקדונלד'ס ומאטל. היא גם הופיעה בקמפיינים פרסומיים עבור ריבוק ואקדמיית קמרילו לאמנויות הבמה.
מ-2012 עד 2016, ברגלנד כיכבה בתפקיד ברי בסדרת הטלוויזיה מבית ערוץ דיסני, "מעבדה לכוחות על" לצד טיירל ג'קסון ויליאמס, בילי אונגר וספנסר בולדמן. היא המשיכה לשחק באותו תפקיד בספין אוף של הסדרה, "מעבדה לכוחות על: יחידת עילית".
בשנת 2013, ברגלנד שיחקה בתפקיד אורח בסדרה "בית ספר לאמנויות לחימה", שם גילמה את ילדת הפלא הקראטה סלואן ג'נינגס. בפרק זה, דמותה שרה את השיר "Had Me @ Hello" בדואט עם קים קרופורד, שאותה גילמה אוליביה הולט.
בשנת 2014 שיחקה בסרט המקורי של ערוץ דיסני, "החבר המושלם שלי". בסרט היא שיחקה בתפקיד מיי הארטלי, צעירה בעלת ידע טכנולוגי שיחד עם חברתה הטובה ביותר, מתכננות תוכנית ליצור את חבר מושלם. היא שרה את "Something Real" עם צ'יינה אן מקליין שהושמע לראשונה ב-29 ביולי 2014.
בשנת 2016, השתתפה ברגלנד בסרט הטלוויזיה של NBC, "חג המולד של הרבה צבעים של דולי פרטון: מעגל האהבה", וגילמה את התפקיד של ווילדיין פרטון, אחותה הגדולה של דולי פרטון. באותה שנה, היא שיחקה בסרט "להעלות את הרף", בו היא מגלמת מתעמלת לשעבר שחוזרת לעסוק בספורט לאחר רילוקיישן לאוסטרליה. בשנת 2018, שיחקה בסרט "Going for Gold", סרט על מעודדות, המתרחש באדלייד, אוסטרליה.
ביוני 2018, לוהקה ברגלנד לתפקיד הראשי בסדרת טלוויזיה "Now Apocalypse". בשנה לאחר מכן לוהקה ברגלנד לתפקיד החוזר של אוליביה בעונה הרביעית של סדרת הדרמה "ממלכת החיות". לברגלנד היה גם תפקיד קטן כנערת בילי אייליש בסרט הקומדיה של נטפליקס משנת 2020 "יובי יציל את האלווין".
בשנת 2021 החלה להופיע בסדרת הדרמה "Heels" בתור קריסטל טיילר, משתתפת במופע של היאבקות מקצועית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | One Night | רייצ'ל |  |
| 2016 | Raising the Bar | קלי ג'ונסון |  |
| 2018 | Going for Gold | אמה וילסון |  |
| 2019 | Ghost in the Graveyard | סאלי |  |
| 2020 | יובי יציל את האלווין | נערת בילי אייליש |  |
| 2021 | צ'רי | מדיסון קובלסקי |  |
| 2021 | מארק, מרי וכמה אנשים אחרים (אנ') | באני |  |
| 2024 | Wallbanger | קרוליין |  |
| 2025 | Queen of the Ring | נל סטיוארט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2007 | Hip Hop Harry | קלי | 5 פרקים |
| 2012–2016 | מעבדה לכוחות על | ברי דבנפורט | תפקיד ראשי (4 עונות); 90 פרקים |
| 2013 | בית ספר לאמנויות לחימה | סלואן ג'נינגס | פרק: "The New Girl" |
| 2014 | החבר המושלם שלי | מיי הארטלי | סרט מקורי של ערוץ דיסני |
| 2015 | מייטי מד | ברי דבנפורט | פרק: "Lab Rats vs. Mighty Med: Part 2" |
| 2016 | מעבדה לכוחות על: יחידת עילית | ברי דבנפורט | תפקיד ראשי; 15 פרקים |
| 2016 | בוטן וחמוצניק | אמנדה | דיבוב; פרק: "Wiz Fest/Gym Rats" |
| 2016 | Dolly Parton's Christmas of Many Colors: Circle of Love | ווילדיין פרטון | סרט טלוויזיה של NBC |
| 2017 | משמרת לילה (אנ') | סופיה | 2 פרקים |
| 2018 | אהבה יומיומית | קאמי | פרק: "The Ballerina" |
| 2019 | Now Apocalypse | קרלי קרלסון | תפקיד ראשי; 10 פרקים |
| 2019 | פוסי/ורדון | גוון ורדון הצעירה | פרק: "Me and My Baby" |
| 2019 | ממלכת החיות (אנ') | אוליביה | 5 פרקים |
| 2019–2022 | הגולדברגים | רן | 7 פרקים |
| 2021–2023 | Heels | קריסטל טיילר | תפקיד ראשי (2 עונות); 16 פרקים |
המחליפים (סדרת טלוויזיה)

| --- | --- |

כרזת הסדרה
 סוגה:  הנפשה, הרפתקאות, קומדיה, פנטזיה, מדע בדיוני
 יוצרים:  דן סנטאט
 בימוי:  הת'ר מרטינז רוב פראט (עונה 2)
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  52
 הפקה
 מפיקים בפועל:  ג'ק תומאס
 חברת הפקה:  Disney Television Animation
 הפצה:  Disney–ABC Domestic Television
 אורך פרק:  כ-22 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  28 ביולי 2006 – 30 במרץ 2009
 תקופת שידור בישראל:  2009 – 2011
 קישורים חיצוניים
 אתר רשמי
 דף התוכנית ב-IMDb
המחליפים (באנגלית: The Replacements) היא סדרת טלוויזיה מונפשת אמריקאית, מסוגת הרפתקאות, קומדיה, פנטזיה ומדע בדיוני, אשר נוצרה על ידי דן סנטאט. הסדרה בוימה על ידי הת'ר מרטינז ובעונה השנייה גם על ידי רוב פראט, והופקה על ידי Disney Television Animation.
הסדרה שודרה לראשונה בארצות הברית בערוץ דיסני החל מ-28 ביולי 2006 עד 30 במרץ 2009. בישראל הסדרה שודרה לראשונה בדיבוב לעברית בערוץ דיסני ישראל החל משנת 2009 עד שנת 2011. לסדרה הופקו שתי עונות ו-52 פרקים באורך 22 דקות.
תקציר העלילה

הסדרה עוקבת אחר שני אחים יתומים, ריילי וטוד, אשר עונים על מודעה בעיתון של חברת "פלימקו החלפת אנשים" ומזמינים להם זוג הורים. לאחר זמן קצר, הם קיבלו אמא שהיא מרגלת על בריטית ואבא שהוא פעלולן מפורסם. ארבעתם, יחד עם א.ו.ט.ו, רכב מדבר ואינטליגנטי, יוצרים משפחה משוגעת ואוהבת. חברת "פלימקו החלפת אנשים" הביאה להם גם מכשירים סלולריים, שבאמצעותם הם יכולים להתקשר בכל זמן ולהחליף כל מבוגר שהם רוצים, דבר שמסבך אותם בצרות.
דמויות

טוד בארטהולומיו דרינג-פלים – אחיה הקטן של ריילי. משתמש בטלפון שהביאו לו חברת "פלמיקו החלפת אנשים" למטרות אנוכיות. אוהב משחקי וידאו.
ריילי יוג'ין דרינג-פלים – אחותו הגדולה של טוד. משתמשת בטלפון שהביאו לה חברת "פלמיקו החלפת אנשים" בשביל לטפל במבוגרים שלא הוגנים. אוהבת ללמוד בבית ספר.
ריצ'רד "דיק" מריון דרינג – אביהם החורג של ריילי וטוד. פעלולן מפורסם.
קארן ג'יין "קיי" מילדרד דרינג – אמם החורגת של ריילי ואוד. מרגלת בריטית.
א.ו.ט.ו – רכב מדבר ואינטליגנטי.
קונרד פלים – הבעלים המסתוריים של חברת "פלמיקו החלפת אנשים".
מדבבים

| דמות | מדבב/ת באנגלית | מדבב/ת בעברית |
| --- | --- | --- |
| טוד בארטהולומיו דרינג-פלים | ננסי קארטרייט | ליטל שוורץ |
| ריילי יוג'ין דרינג-פלים | גריי דליסל | אלה ארמוני |
| ריצ'רד "דיק" מריון דרינג | דרן נוריס | צביקה פורמן |
| קארן ג'יין "קיי" מילדרד דרינג | קאת' סוסי | הילה מערבי |
| א.ו.ט.ו | דייוויד מקקלום | אוהד שחר |
| קונרד פלים | ג'ף בנט | יורם יוספסברג |
| אבי | אריקה האברד | מאי רוזנר |
| טאטסומי | לורן טום | עדי קוזלובסקי |
| סיירה מק'קול | טרה סטרונג | גל סרי |
| שלדון קלוטזברי | ג'ף בנט | גלעד קלטר |
| האקובי | קנדי מילו | הדר שחף-מעיין |
| באז וינטרס | גריי דליסל | גילן שחף |
| ג'וני היטסוול | די בראדלי בייקר | מיכאל עינב |
בנוסף דיבבו בדיבוב העברי אמנון וולף, שמחה ברבירו וגדי לוי (2011-2010).
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 21 | 28 ביולי 2006 | 29 באוקטובר 2007 |
|  | 2 | 31 | 10 במרץ 2008 | 30 במרץ 2009 |
הפקה

דן סנטאט, יוצר הסדרה, העלה את הרעיון ליצירת הסדרה עבור ערוץ דיסני בשנת 2004, כאשר זה היה הרעיון הראשון שהוא הציג אי פעם. סנטאט סיפר על הפקת הסדרה:
"ביליתי שעות בפיתוח הראשוני של הסדרה בניסיון להגן על 'התינוק שלי' מפני קריעה לגזרים, וזה היה הרושם הראשוני שלי מדיסני. עבדתי על לוחות סיפור, רישומי קונספט והשתתפות בפגישות פיתוח. [...] יש להודות שיש הרבה עליות ושפל רגשיות. יום אחד תאהב את הסדרה ובימים אחרים תשנא את הסדרה עד כדי כך שאתה לא רוצה אותה בטלוויזיה."
ב-31 בספטמבר 2008 חגגו את סיום הפקת הסדרה, כאשר סנטאט סיפר שהוא לא יעבוד על סדרות טלוויזיה נוספות מפני שהוא מעדיף להתמקד בכתיבת ספרים.
הערות שוליים

↑  דן סנטאט, It's Been A Fun Ride, באתר Dan Santat‏, 1 באוקטובר 2008
ג'סטין בלדוני

| --- | --- |

 לידה:  24 בינואר 1984 (בן 41) לוס אנג'לס, קליפורניה, ארצות הבריתארצות הברית 
 שם לידה:  Justin Louis Baldoni 
 מדינה:  ארצות הברית 
 תקופת הפעילות:  מ-2004
 מקום לימודים:  אוניברסיטת המדינה של קליפורניה, לונג ביץ' 
 בן או בת זוג:  אמילי בלדוני (2013–?) 
 מספר צאצאים:  2 
 פרופיל ב-IMDb
 
ג'סטין לואיס בלדוני (באנגלית: Justin Louis Baldoni; נולד ב-24 בינואר 1984) הוא שחקן ובמאי קולנוע אמריקאי-יהודי, המוכר בעיקר מתפקידו בתור רפאל סולנו בסדרה "ג'יין הבתולה" (2019-2014) ברשת The CW, ובשל סרטיו כבמאי "במרחק נשימה" (2019) ו"עננים" (2020).
ביוגרפיה

בלדוני נולד בלוס אנג'לס, קליפורניה וגדל והתחנך במדפורד, אורגון שבארצות הברית. אימו, שרון, היא בת למשפחה יהודית-אשכנזית, ואביו, סאם, הוא ממשפחה נוצרית. סבו מצד אביו, לואיס בלדוני, היה מהגר מאיטליה שבהמשך הפך לסנטור במדינת אינדיאנה. בהמשך, הוריו הצטרפו לדת הבהאית, שבה מאמין גם בלדוני. הוא אינו חוגג חגים יהודיים כיום, אך גאה במוצאו היהודי. "סבא שלי היה במלחמת העולם השנייה והרבה מהמשפחה שלי נהרגו בשואה", הוא מציין. "אחת הדודות שלי הייתה ניצולה." בצעירותו נהג לשחק כדורגל ולהתחרות בריצות, אך פציעה בשרירי מיתר הברך גדעה את תקוותיו לקריירת ספורט מקצוענית.
ביוגרפיה > קריירה

בשנת 2004 קיבל את תפקידו הטלוויזיוני הראשון באופרת הסבון "צעירים חסרי מנוח" של רשת CBS בתפקיד בן, אותו גילם למשך 3 פרקים. בהמשך שיחק בתפקידי אורח בסדרות: "ג'אג", "מכושפות", "CSI: מיאמי", "גיבורים", "החיים היפים של זאק וקודי", "היפים והאמיצים" ועוד.
בשנת 2008 כתב, הפיק וביים את הוידאו קליפ הראשון שלו, שנבחר והוקרן בפטיבל הסרטים דואון ברייקרס הבינלאומי. בהמשך ביים עבור הזמר ג'ייסון דירולו סרטון בשם "The Walk to Fame" ומספר וידאו קליפים לאמנים ברנדן ג'יימס ואנדי גרמר. בהמשך יצר יחד עם "סול פנקייק" והמועמד לאמי רייאן וילסון את הסדרה התיעודית "My last Days" על חולים סופניים.
בשנת 2013 התארח בסדרה הקומית "הכול לטובה" אשר שודרה ברשת ABC.
בשנים 2015–2019 גילם בלדוני את דמותו של רפאל סולאנו בסיטקום "ג'יין הבתולה" בכיכובן של ג'ינה רודריגז ויעל גרובגלס.
בשנת 2019 ביים והפיק את סרט הדרמה הרומנטית "במרחק נשימה" בכיכובם של היילי לו ריצ'רדסון וקול ספראוס.
בשנת 2020 ביים את סרטו השני "עננים", סרט מוזיקלי-ביוגרפי אודות הזמר זאק סובייך שמת בגיל 18 לאחר שנלחם באוסטאוסקרומה; בהשתתפותם של סברינה קרפנטר ונב קמפבל.
בשנת 2024 ביים ושיחק לצד בלייק לייבלי בסרט "איתנו זה נגמר".
חיים אישיים

מאז יולי 2013 הוא נשוי לשחקנית השוודית אמילי בלדוני (פוקסלר במקור); לאחר שנה של זוגיות. לזוג בת בשם מאיה שנולדה ביוני 2015, ובן בשם מקסוול שנולד באוקטובר 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Yesterday's Dreams | פאט |  |
| 2005 | The Helix... Loaded | ג'ייסון |  |
| 2008 | בית השפנפנות | וולטר |  |
| 2009 | השבט האבוד | פיטר |  |
| 2009 | Knuckle Draggers | גאווין |  |
| 2010 | Unrequited | טוד בראון |  |
| 2013 | Isolated | שגריר שלום |  |
| 2013 | Not Today | אלי היל |  |
| 2014 | צעד יפה קדימה | מרזו בוליבר |  |
| 2018 | Con Man | בארי מינקו בצעירותו |  |
| 2019 | במרחק נשימה |   | במאי ומפיק |
| 2020 | עננים |   | במאי ומפיק |
| 2024 | איתנו זה נגמר | ריילי רינקייד | גם במאי ומפיק בפועל |
| 2025 | The Senior |   | מפיק |
| 2025 | Code 3 |   | מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | צעירים חסרי מנוח | בן | 3 פרקים |
| 2004 | Wedding Daze | גיירמו ולריו | סרט טלוויזיה של הולמרק |
| 2005 | ג'אג | עזאם | פרק: "Bridging the Gulf" |
| 2005 | מים מסוכנים: מתקפת הכרישים | ג'יי טי | סרט טלוויזיה של CBS |
| 2005 | מכושפות | סלקו | פרק: "Something Wicca This Way Goes" |
| 2005–2006 | אוורווד | ריד בארדם | 15 פרקים |
| 2007 | CSI: מיאמי | דיימון ארג'נטו | פרק: "Cyber-Levity" |
| 2008 | החיים היפים של זאק וקודי | דיאגו | פרק: "Foiled Again" |
| 2009 | גיבורים | אלכס וולסי | 2 פרקים |
| 2010 | היפים והאמיצים | גרהם דרוס | 10 פרקים |
| 2010 | CSI: ניו יורק | הית קירקפילד | פרק: "Out of the Sky" |
| 2011–2012 | Single Ladies | דרק | 4 פרקים |
| 2012 | Shadow of Fear | בובי | סרט טלוויזיה של Lifetime |
| 2012 | Undercover Bridesmaid | ג'ייק | סרט טלוויזיה של הולמרק |
| 2012 | Blackout | ג'וש מרטין | מיני-סדרה |
| 2013 | הכול לטובה | מרקוס | פרק: "Fowl Play/Date" |
| 2014–2019 | ג'יין הבתולה | רפאל סולנו | תפקיד ראשי (5 עונות); 99 פרקים |
| 2017 | מזכירת המדינה | קווין פארק | 2 פרקים |
פרסים ומועמדויות

| שנה | איגוד | קטגוריה | על | תוצאה | הערה |
| --- | --- | --- | --- | --- | --- |
| 2015 | פרסי בחירת הנוער | נשיקה (יחד עם ג'ינה רודריגז) | ג'יין הבתולה | מועמדות |  |
| 2015 | פרסי Imagen | שחקן המשנה הטוב ביותר (טלוויזיה) | ג'יין הבתולה | מועמדות |  |
הערות שוליים

↑  Fall TV, www.northernexpress.com
↑  Hollywood Now: New Movies The Judge, Whiplash, - InterfaithFamily, www.interfaithfamily.com
↑  Yohanna, The network of Baha'is of Jewish Background: Justin Baldoni is proud of his Jewish ancestry., The network of Baha'is of Jewish Background, ‏2015-07-31
↑  Justin Baldoni - Bio, Facts, Family | Famous Birthdays, Famous Birthdays
↑  יאיר רוה,'"`UNIQ--nowiki-00000004-QINU`"'קשה לקיטלוג: הסרט "איתנו זה נגמר" נושא מסרים חתרניים וגם חינוכיים, באתר כלכליסט, 19 באוגוסט 2024
1 2  Christy Piña, Justin Baldoni Dropped From WME After Blake Lively Files Complaint Accusing Him of Sexual Harassment, The Hollywood Reporter, ‏2024-12-21 (באנגלית אמריקאית)
↑  Dominic Patten, Blake Lively Accuses Justin Baldoni Of Sexual Harassment & “Astroturfing” Retaliation In ‘It Ends With Us’ Fallout, Deadline, ‏2024-12-21 (באנגלית אמריקאית)
↑  Dominic Patten, Justin Baldoni Hit With Defamation Suit As PR Teams Turn On Each Other Over Blake Lively’s ‘It Ends With Us’ Smear Campaign Allegations, Deadline, ‏2024-12-24 (באנגלית אמריקאית)
↑  Jordan Moreau, Justin Baldoni’s Podcast Co-Host Resigns After Blake Lively’s Allegations: ‘I Will Continue to Support Everyone Who Calls Out Injustice’, Variety, ‏2024-12-23 (באנגלית אמריקאית)
↑  Christy Piña, Justin Baldoni Voices of Solidarity Award Rescinded After Blake Lively Legal Action, The Hollywood Reporter, ‏2024-12-23 (באנגלית אמריקאית)
↑  Caroline Frost,Dominic Patten, Justin Baldoni Countersuit Against Blake Lively Will “Shock Everyone,” Lawyer Declares; Lively PR Rep Calls Out “False” Allegations Of Planted HR Stories – Update, Deadline, ‏2024-12-28 (באנגלית אמריקאית)
↑  Max Pilley, Justin Baldoni files $250million suit against New York Times for "cherry-picked" Blake Lively story, NME, ‏2025-01-01 (באנגלית בריטית)
↑  Baby on the Way for Justin Baldoni, PEOPLE.com'"`UNIQ--nowiki-0000001C-QINU`"'(ארכיון)
↑  '"`UNIQ--templatestyles-0000001E-QINU`"'"Justin Baldoni Welcomes Daughter Maiya Grace". PEOPLE.com (באנגלית אמריקאית). אורכב מ-המקור ב-2015-07-01. נבדק ב-2017-10-24.
↑  '"`UNIQ--templatestyles-00000020-QINU`"'"Boy Oh Boy! Jane the Virgin Star Justin Baldoni and Wife Emily Welcome Son Maxwell". PEOPLE.com (באנגלית אמריקאית). 2017-10-22. נבדק ב-2017-10-24.
↑  '"`UNIQ--templatestyles-00000022-QINU`"'"teen-choice-2015"-announced "Winners of Teen Choice 2015 Announced". Teen Choice Awards. FOX. 16 באוגוסט 2015. אורכב מ-"teen-choice-2015"-announced המקור ב-2015-08-18. נבדק ב-17 באוגוסט 2015. {{cite web}}:  (עזרה)
↑  Nominations Announced for the 30th Annual Imagen Awards | The Imagen Foundation, www.imagen.org'"`UNIQ--nowiki-00000024-QINU`"'(ארכיון)
| --- | --- |
בקרת זהויות :  PLWABN: 9811323012205606  BnF: cb16180871j (data)  GND: 1199982091  ISNI: 0000 0000 7713 0162  LCCN: no2016116320  MusicBrainz: 5ce5da7a-8f69-4dec-bfbe-7ed2d8162f1c  SUDOC: 240942205  VIAF: 107065448   WorldCat (עם VIAF): 107065448